પહેલાં તો એ જાણવું જરૂરી છે કે ડહાપણની દાઢ આવે ત્યારે દુઃખાવો કેમ થાય છે. ભાઈ, આનું સીધું સાદું લૉજિક એ છે કે જ્યારે દુઃખાવો થાય ત્યારે જ ડહાપણ આવે. આ તો મજાકની વાત થઈ, પરંતુ ખરું કારણ એ છે કે ડહાપણની દાઢ સૌથી છેલ્લે આવે છે. હવે કુદરતમાં પણ વહેલા તે પહેલાનો નિયમ લાગુ પડે છે. આથી જે છેલ્લે આવે તેને મોઢામાં પૂરતી જગ્યા નથી મળી શકતી. તેના લીધે જ્યારે આ દાંત આવે ત્યારે તે બસમાં જેમ છેલ્લે ચડનારી વ્યક્તિ આગળવાળાને ધક્કો મારે તેમ તે બાકીના દાંતોને ધક્કો મારે છે. તેના કારણે પેઢાં પર દબાણ આવે છે. તેથી દાંતમાં દુઃખાવો, પેઢાંમાં સોજો થાય છે. ક્યારેક માથું પણ દુઃખે છે. પરંતુ આ ઘરગથ્થુ ઉપાયોથી તમે આ દુઃખાવામાંથી રાહત મેળવી શકશો.